open-index/open-wikipedia-markdown huggingface dataset:
Shiki

**Shiki** () on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin kaakkoisosassa Musashinon ylängöllä. Kaupungin koillisrajalla virtaa Arajoki. Shikissä on 76&nbsp;455 asukasta (syyskuussa 2020) ja sen pinta-ala on 9,05 neliökilometriä.

Shiki kehittyi Edo-kaudella 1600–1800-luvuilla Shingashijoen varren markkinapaikkana ja jokisatamana. Meiji-restauraation jälkeen aiemmin tärkeä vesiväylä menetti merkityksensä rautateiden rakentamisen myötä, mutta 1960-luvulta lähtien Shiki on kasvanut voimakkaasti yhtenä Suur-Tokion metropolialueen lukuisista esikaupungeista. Vuodesta 1955 paikkakunta tunnettiin nimellä Adachi (足立), mutta se muutti nimensä takaisin Shikiksi saadessaan kaupunkioikeudet vuonna 1970. Kaupunkiin on sijoittunut muun muassa koneteollisuutta.

Shikiä palvelee Tōbu-rautateiden Tōjō-päälinja. Sille ajetaan junavuoroja myös Tōkyō metron Yūrakuchō-linjalta.

## Kuvia

Tiedosto:Shimmei Shrine (神明神社) - panoramio (1).jpg|Shinmei-jinja
Tiedosto:志木市立郷土資料館 - panoramio.jpg|Paikallismuseo
Tiedosto:Shiki Choshoin-Hatazakura 1.JPG|Chōshōin-hatazakura-kirsikkapuu
Tiedosto:Yanasegawa Station West Entrance 20120910.JPG|Yanasegawan rautatieasema


## Lähteet

## Aiheesta muualla

* Kaupungin internetsivut
Shiki (täsmennyssivu)

**Shiki** voi tarkoittaa:

## Maantiede
* Shiki, Japanin kaupunki Saitaman prefektuurissa
* Shikin piirikunta, Japanin piirikunta Naran prefektuurissa
* Shikin piirikunta, Afganistanin piirikunta Badahšanin maakunnassa

## Henkilöt
* Masaoka Shiki (1867–1902), japanilainen haiku- ja tanka-runoilija
* Satoshi Shiki (s. 1970), japanilainen manga-piirtäjä

## Muuta
* *[[Shiki (romaani)|Shiki]]*, Fuyumi Onon kauhuromaani
* Shiki, japanilainen teatteri
Dvigatel Revoljutsiin metroasema

**Dvigatel Revoljutsii** () on yksi Nižni Novgorodin metron asemista. Se avattiin 20. marraskuuta 1985.
Yhdysvaltain kehitysyhteistyövirasto

**Yhdysvaltain kehitysyhteistyövirasto** (, lyh. USAID) on Yhdysvaltain liittohallituksen alainen virasto, joka vastaa littovaltion lahjoittaman kehitysavun jakamisesta. Viraston vuotuinen budjetti oli 27,2 miljardia dollaria vuonna 2016. 

## Historia

Kehitysyhteistyövirasto perustettiin 3. marraskuuta 1961, jolloin useampi pienempi virasto yhdistyi.

Alkuvuonna 2025 USAID joutui liittovaltion uuden tehokkuustoimielimen DOGEn voimakkaiden supistustoimien kohteeksi. Valkoisen talon mukaan USAID on syytänyt vuosikymmenien aikana valtavat määrät rahaa "naurettaviin ja usein pahantahtoisiin tarkoituksiin" ilman valvontaa tai vastuuta veronmaksajille. Viraston työntekijät lomautettiin, ja virasto siirretään Yhdysvaltain ulkoministeriön hallintaan ulkoministeri Marco Rubion alaisuuteen.

Congressional Research Servicen mukaan USAID toimii yli 60 maassa ja suurin osa sen rahoista menee humanitääriseen apuun ja terveysohjelmiin esimerkiksi Ukrainassa ja Kongossa.

## Lähteet

## Aiheesta muualla

* Kehitysyhteistyöviraston verkkosivut
Pionerskajan metroasema

**Pionerskajan metroasema** tarkoittaa seuraavia asioita:

*Pionerskajan metroasema (Moskovan metro), Filjovskaja-linjan asema (Moskova).
*Pionerskajan metroasema (Pietarin metro)‎, Moskovan–Petrogradin-linjan asema (Pietari).
Taittokone

**Taittokone** on kone jota käytetään paperin taittamiseen. Taitos on paineen vaikutuksella aikaansaatava teräväreunainen taipumakohta paperissa. Lopputuloksena on suora taitettu linja joka sijoittuu määriteltyjen mittojen ja taittomallin mukaisesti.

Arkkitaittoon suunnitelluissa taittokoneissa käytetään tyypillisesti kahta toimintaperiaatetta, taskutaittoa tai veitsitaittoa. Menetelmiä voidaan myös yhdistellä.

## Taskutaitto

Taitettava arkki kulkee taittotelojen välistä taskuun ja törmää taskun perälle asetettuun taskuvasteeseen. Kun taittotelat jatkavat paperin työntämistä, saadaan aikaan paperin taipuminen. Kun aikaansaatu taite saavuttaa alemmat taittotelat, taitos terävöityy. Taittomalli on muutettavissa käytettävien taittotaskujen syvyyttä muuttamalla ja käyttöönottamalla tai sulkemalla osa taskuista. Taskutaiton tuotantonopeudet ovat tyypillisesti veitsitaittoa suurempia.

## Veitsitaitto

Taitettava arkki syötetään taittoveitsen ja taittotelojen väliin. Taittoveitsi työntää arkin määritellyn taittolinjan mukaisesti taittotelojen väliin. Taittotelojen välinen puristus saa aikaan lopullisen taitoksen.

## Huomioitavaa
Paperi altistuu taitettaessa huomattavalle mekaaniselle rasitukselle, mikä ilmenee herkästi taitoksen ulkopinnan murtumisena. Mikäli taitos jää näkyviin lopputuotteessa, voidaan taitoksen ulkopuolen murtumisen estämiseksi käyttää lisäksi nuuttausta. Paperin ja työskentelytilan kosteudella, paperin kuitusuunnalla sekä pinnoitteella on vaikutus taitoksen laatuun.

Toisaalta taittoprosesseja käytetään myös painetun materiaalin valmisteluun kirjansidontaa varten, määritellyn arkkiasemoinnin mukaisesti. Tällöin murtumisella ei ole niin suurta merkitystä, kun taitos ei jää näkyviin lopputuotteeseen. Taitettaessa monisivuista työtä useammalla ristitaitolla, käytetään lisäksi perforointia paksuinten taitosten kohdalla vähentämään taitetun lehtisen vääntymistä.

## Tyypillisiä taittomalleja

File:Letterfold.svg|Kirjetaitto tai kerien taitto
File:Concertina.svg|Haitaritaitto
File:Gate-fold.svg|Ikkunataitto
File:Crossfold.svg|Ristitaitto 


## Lähteet
Jalkapallon Suomen Cup 2020

**Jalkapallon Suomen Cup 2020** oli 66. kerran järjestetty jalkapallon Suomen Cup. Koronatilanteen vuoksi Suomen Cupin ottelut neljännesvälieristä eteenpäin siirrettiin normaalia myöhempään ajankohtaan ja finaali pelattiin poikkeuksellisesti vasta lokakuussa. Kauden 2019 tapaan Suomen Cupissa ei pelattu lainkaan karsintakierroksia, vaan Veikkausliigan joukkueet ja Ykkösen joukkueet sijoitettiin automaattisesti omiin lohkoihinsa ja alemmilla sarjatasoilla pelanneet joukkueet pystyivät lunastamaan paikkansa Suomen Cupissa erillisten turnausten kautta.

Cupiin ilmoittautuneet Kakkosen joukkueet pelasivat oman lohkovaiheensa ja pudotuspelit. Kakkosen oman cupin finaali pelataan samanaikaisesti Suomen Cupin finaalin kanssa ja finaaliin päässeet JIPPO sekä KaaPo lunastivat paikan Suomen Cupin 2020 neljännesvälieristä. Kakkosen Cupiin saivat osallistua myös edellisenä kautena Kolmoseen tippuneet joukkueet.

Kakkosta alemmilla sarjatasoilla pelanneet joukkueet pystyivät osallistumaan 2019 Regions' Cupiin, jonka finalistit TiPS ja PeKa lunastivat paikkansa vuoden 2020 Suomen Cupin neljännesvälieriin.

## Lohkovaihe
Veikkausliigan joukkueet on jaettu kahteen 6 joukkueen lohkoon, joiden 4 parasta etenee Cupin neljännesvälieriin. Ykkösen joukkueet on jaettu kahteen 6 joukkueen lohkoon, joiden 2 parasta etenee Cupin neljännesvälieriin.

### Veikkausliiga – Lohko A

### Veikkausliiga – Lohko B

### Ykkönen – Lohko A

### Ykkönen – Lohko B

## Neljännesvälierät

## Puolivälierät

## Välierät

## Finaali
Kazimierz Sikorski

**Kazimierz Sikorski** (28. kesäkuuta 1895 Zürich – 23. heinäkuuta 1986 Varsova) oli puolalainen säveltäjä, musiikkiteoreetikko ja musiikkipedagogi.

Sikorski valmistui vuonna 1919 Varsovan Chopin-akatemiasta, jossa oli opiskellut sävellystä Felicjan Szopskin johdolla. Vuonna 1921 hän valmistui myös Varsovan yliopiston filosofian laitokselta. Musikologian opintoja hän suoritti Adolf Chybińskin johdolla Lwówissa. Vuosina 1925–1926 ja 1930 hän sai opetusta myös Nadia Boulangerilta Pariisissa. Sikorski itse opetti Łódźissa, Poznańissa ja Varsovassa. Vuosina 1953–1959 hän johti Puolan säveltäjäliittoa ja vuosina 1968–1981 Varsovan Chopin-seuraa.

Sikorski sävelsi esimerkiksi sinfonioita, konserttoja, kamarimusiikkia ja vokaaliteoksia. Hänen kirjallisen tuotantoonsa kuuluu monia teoreettisia ja pedagogisia kirjoja. Hänen versionsa Puolan *[[Mazurek Dąbrowskiego]]* -kansallislaulusta virallistettiin vuonna 1980. Sikorski sai monia palkintoja ja tunnustuksia, kuten Polonia Restituta -ritarikunnan komentajan ristin (1955) ja Chopin-musiikkiyliopiston kunniatohtorin arvon (1975).

## Lähteet
Spasskajan metroasema

**Spasskaja** () on yksi Pietarin metron asemista. Se avattiin 7. maaliskuuta 2009.

Spasskaja on osa kolmen metrolinjan risteyksessä sijaitsevaa kolmen aseman kompleksia. Muut ovat Sennaja ploštšad ja Sadovaja.
Asemalle avattiin oma uloskäynti vuonna 2013. Siihen saakka asemalta oli mahdollista poistua vain junalla tai maanalaista yhdyskäytävää pitkin jommankumman muun kompleksiin kuuluvan aseman kautta. 27. joulukuuta 2024 asti Spasskaja oli linjan läntinen päätepiste. Tuona päivänä avattiin laajennus Gornyi Institutiin. Teatralnajan asema sijaitsee Spasskayan ja Gornyi-instituutin välissä, mutta aseman uloskäyntejä ei ole vielä rakennettu, ja aseman on tarkoitus avautua vuonna 2030.
Frunzen–Primorjen linja

**Frunzen–Primorjen linja** () on Pietarin metron viides linja. Linja avattiin 20. joulukuuta 2008.

Linjan pituus on 26,24 kilometriä ja siinä on viisitoista asemaa.

## Asemat
*Komendantski prospekt (Комендантский проспект)
*Staraja Derevnja (Старая Деревня)
*Krestovski ostrov (Крестовский остров)
*Tškalovskaja (Чкаловская)
*Sportivnaja (Спортивная)
*Admiralteiskaja (Адмиралтейская)
*Sadovaja (Садовая), vaihtomahdollisuus Pravoberežnaja-linjan asemalle Spasskaja ja Moskovan–Petrogradin-linjan asemalle Sennaja ploštšad
*Zvenigorodskaja (Звенигородская), vaihtomahdollisuus Kirovin–Viipurin-linjalle asemalle Puškinskaja
*Obvodnyi kanal (Обводный канал)
*Volkovskaja (Волковская)
*Buharestskaja (Бухарестская)
*Meždunarodnaja (Международная)
*Prospekt Slavy (Проспект Славы)
*Dunaiskaja (Дунайская)
*Šušary (Шушары)
Lahtan-Pravoberežnajan linja

**Lahtan-Pravoberežnajan linja** () on Pietarin metron neljäs linja. Linja avattiin 30. joulukuuta 1985.

Linjan pituus on 16 kilometriä ja siinä on 9 asemaa.

## Asemat
*Gornyi institut (Горный институт)
*Spasskaja (Спасская), vaihtomahdollisuus Frunzen–Primorjen-linjan asemalle Sadovaja ja Moskovan–Petrogradin-linjan asemalle Sennaja ploštšad
*Dostojevskaja (Достоевская), vaihtomahdollisuus Kirovin–Viipurin-linjalle asemalle Vladimirskaja
*Ligovski prospekt (Лиговский проспект)
*Ploštšad Aleksandra Nevskogo-2 (Площадь Александра Невского-2), vaihtomahdollisuus Nevan–Vasilinsaaren('''Hirvisaaren)'''-linjan asemalle Ploštšad Aleksandra Nevskogo-1
*Novotšerkasskaja (Новочеркасская)
*Ladožskaja(Laatokan) (Ладожская)
*Prospekt Bolševikov (Проспект Большевиков)
*Ulitsa Dybenko (Улица Дыбенко)
Nightlife

**Nightlife** voi tarkoittaa seuraavia:

* Nightlife, Thin Lizzy -yhtyeen albumi vuodelta 1974
* Nightlife, Pet Shop Boys -yhtyeen albumi vuodelta 1999.
Ellison Onizuka

**Ellison Shoji Onizuka** (24. kesäkuuta 1946 Kealakekua, Havaiji, Yhdysvallat – 28. tammikuuta 1986 Cape Canaveral, Florida, Yhdysvallat) oli yhdysvaltalainen astronautti ja insinööri. Onizuka sai surmansa avaruussukkula Challengerin räjähdyksessä 28. tammikuuta 1986. Onnettomuudessa kuoli kaikkiaan seitsemän ihmistä.

## Yksityiselämä
Onizuka oli Masamitsu ja Mitsue Onizukan vanhin poika ja toiseksi nuorin lapsi. Onizuka meni naimisiin Lorna Leiko Yoshidan kanssa 7. kesäkuuta 1969. Heillä oli kaksi tytärtä, Janelle Onizuka-Gillian (s. 1969) ja Darien Lei Shizue Onizuka-Morgan (s. 1975).

## Muisto
Asteroidi 3355 Onizuka on nimetty hänen muistokseen.

## Lähteet
Julius Rodenberg

**Julius Rodenberg**, oik. **Levy**, (26. kesäkuuta 1831 Rodenberg, Hessen-Nassau – 11. heinäkuuta 1914) oli saksalainen kirjailija. hän valmistui 1856 oikeustieteen tohtoriksi Marburgin  yliopistosta. Hän oleskeli useita vuosi Britanniassa ja asettui 1859 Berliiniin, jossa hän 1862–1864 julkaisi *Deutsches Magazinia* ja 1867–1874 *Salon für Literatur, kunst und gesellschaftia* sekä perusti 1874 *Deutsche Rundschaun*, jonka johdossa hän oli kuolemaansa saakka ja jossa hän rohkaisi ja kannusti nuoria kirjailijoita.

Rodenberg kirjoitti runoja, muun muassa kokoelmat *König Haralds totenfeier* (1853) ja *Gedichte* (1863). Hän kirjoitti myös romaaneja, kuten *Die Strassensängerin von London* (1861), historiallisen romaanin *Von Gottes gnaden* (1870), jonka tapahtumat sijoittuvat Oliver Cromwellin aikaan, sekä Berliini-kuvauksen *Die Grandidiers* (1878), joka on ensimmäinen saksalaista suurkaupunkielämää kuvaava teos. Tunnetuin Rodenberg on kuitenkin matka- ja kulttuurikertomuksistaan, joista etenkin Englantia käsittelevät ovat ansiokkaita.

## Teokset (valikoima)
* *König Haralds totenfeier* (1853) runokokoelma
* *Gedichte* (1863) runokokoelma
*  *Die strassensängerin von London* (1861)
* *Tag und nacht in London* (1862)
* *Paris bei sonnenschein und lampenlicht* (1867)
* *Von Gottes gnaden** (1870)
* *Studienreisen in England* (1872)
* *Die Grandidiers* (1878)
* *Belgien und die belgier* (1881)
* *Bilder aus dem Berliner leben* (1885–1888)
* *Eine frühlingsfahrt nach Malta* (1893)
* *Heimatherinnerungen an Franz Dingelstedt und Friedrich Oetker.* (1882)
* *Julius Rodenberg: Franz Dingelstedt. Blätter aus seinem Nachlaß.* (1891)
* *Erinnerungen aus der jugendzeit'' (1899), muistelmateos

## Lähteet

## Aiheesta muualla
Lainate

**Lainate** on kunta Lombardian alueella Pohjois-Italiassa. Se on osa Milanon metropolikaupunkia, etäisyys Milanon keskustasta on noin 17 kilometriä luoteeseen. Milanon läheisyys on vaikuttanut Lainaten historiaan ja talouselämään ratkaisevasti. Milanolaisen mahtisuvun Viscontin barokkihuvila Villa Visconti Borromeo Arese Litta sijaitsee Lainaten keskustassa. Lainaten asukkaiden demonyymi on lainatesi.

## Maantiede
Lainate sijaitsee Lombardian länsiosassa ja Milanon metropolikaupungin pohjoisosassa. Kaupungin keskustaa halkoo vesireitti Canale Villoresi. Lainaten frazionet ovat 	Barbaiana, Grancia ja Pagliera.

## Historia

Lainaten nimi palautunee latinan adjektiiviin ladin, jonka merkitys on "terreno arenoso ma fertile, di facile lavorazione"; "hiekkainen mutta hedelmällinen ja helposti muokattava maaperä". Lainateen viitataan kirjallisesti ensi kerran vuonna 867 dokumentissa, jossa on mainittu via Latenasca. Milanolaisen San Ambrogion luostarilla oli omistuksia Lainaten alueella. Toisen vuosituhannen alun Lainate oli maalaiskylä kappelin ympärillä. Borromeon suku sai jalansijaa alueella ja Pirro I Visconti Borromeo (1560–1604) rakennutti paikkakunnalle näyttävän huvilan Villa Visconti Borromeo Arese Littan, johon kuuluu muun muassa nymfaion. Asiakirjojen perusteella myös Giramin suku vaikutti Lainaten alueella 1500-luvulla, jolloin paikkakunta alkoi saada nykyisiä muotojaan.

1700-luvulla itävaltalaiset uudistivat Lombardiaa laaja-alaisesti. Lainaten väkiluku oli vuosisadan alussa noin 1&nbsp;300, eli suunnilleen saman verran kuin 1500-luvun lopussa. Italian yhdistymisen aikaan Ignazio Weil Weissista tuli Lainaten mahtimies, ja paikkakuntaa kehitettiin hänen johdollaan. Toisen maailmansodan jälkeen Lainaten väkiluku ampaisi nousuun. Kaupunkiin rakennettiin kolme teollisuusaluetta.

Villa Littan ohella Lainaten historiallisia rakennuksia ovat muun muassa kirkot Chiesa della Beata Vergine delle Grazie 1600-luvulta ja Sant'Andrea 1700-luvulta.

## Talous ja liikenne
Lainaten teollisuusalueilla on muun muassa valmistavaa teollisuutta, logistiikkayrityksiä ja erinäisten kansainvälisten suuryritysten Italian pääkonttoreita. Lainatessa ei ole rautatieasemaa, lähin asema on Rhossa. Kaupungista on paikallisbussiliikennettä Milanon keskustaan ja naapurikaupunkeihin. Autostrada dei Laghi (A8) on rakennettu Lainaten halki kaakkois–luoteissuuntaisesti. Liittymiä on kaksi.

## Kulttuuriviitteitä
Pier Paolo Pasolini kuvasi Lainatessa osan elokuvaansa *Teorema* (1968).

## Lähteet

## Aiheesta muualla

*Lainate, Lombardia, Italia — Sunrise, Sunset, and Daylength
Tylppövihvilä

**Tylppövihvilä** (*Juncus subnodulosus*) on vihviläkasvien (Juncaceae) heimoon ja vihvilöiden (*Juncus*) sukuun kuuluva kasvilaji. Se on monivuotinen ja suurikokoinen vihvilälaji, eikä se muistuta juurikaan muita vihvilälajeja.

Tylppövihvilällä on suikertava juurakko ja se kasvaa tavallisesti laajoina kasvustoina. Varret voivat kasvaa noin metrin korkuisiksi ja niissä on usein vain yksi tai kaksi lehteä. Lehtien tyvitupet ovat kellanruskeita. Tylppövihvilän kukinto on runsashaarainen ja lukuisista kukista koostuva kukkarykelmä. Tylppövihvilä kukkii kesäkuussa. Tylppövihvilän hedelmät ovat vaaleanruskeita.

Tylppövihvilää kasvaa laajalti Keski- ja Etelä-Euroopassa sekä Afrikan pohjoisrannikolla. Suomessa tylppövihvilää ei kasva. Suomea lähimmät esiintymät ovat Ruotsin Gotlannissa ja Öölannissa sekä Viron Saarenmaalla.

## Lähteet

## Aiheesta muualla
* ITIS: ''Juncus subnodulosus'' 
* United States Department of Agriculture (USDA): ''Juncus subnodulosus'' 
* Tropicos: ''Juncus subnodulosus''
1.22.03.Acoustic

**1.22.03.Acoustic** on yhdysvaltalaisen popyhtye Maroon 5:n livealbumi, joka äänitettiin The Hit Factory -studiolla New Yorkissa 22. tammikuuta 2003. Albumi sisältää akustisia versioita debyyttialbumin *[[Songs About Jane]]* hiteistä, ja lisäksi coverit AC/DC:n kappaleesta ”Highway to Hell” ja The Beatlesin ”If I Fell”. Albumi julkaistiin 29. kesäkuuta 2004.

Albumi ylsi kotimaassaan Billboard 200 -listalla sijalle 42 ja Britannian albumilistalla sijalle 58.

## Kappaleet

## Listasijoitukset
### Viikottaiset listasijoitukset

## Lähteet
Samuel Rogers

**Samuel Rogers** (1763 Lontoo, Englanti – 1855) oli englantilainen runoilija. Hän työskenteli isänsä pankkiliiketoiminnassa mutta omisti vapaa-aikansa runoudelle, keräsi ympärilleen taidekokoelmia, kutsui vieraakseen aikansa merkkihenkilöitä ja tuki vähävaraisia kirjailijoita. Rogers aloitti jäljittelemällä Oliver Goldsmithia ja Thomas Grayta ja julkaisi 1792 opetusrunoelman *The pleasures of memory*, joka oli viimeinen merkittävä teos englantilaisen pseudoklassisismin pyrkimyksessä esittää arkisia ajatuksia hienostuneessa muodossa. 

Teoksessa *An epistle to a friend* (1798) hän esitti käsityksensä harmonisesta elämästä, keskeneräisessä *Voyage of Columbus* (1812) hän pyrki sulattamaan vanhan pohdiskelevan koulukunnan uuteen maalaukselliseen kerrontaan, ja *Jacqueline* (1814), joka oli hänen ensimmäinen laajaa suosiota saanut runonsa, edusti jo aikansa modernia tyyliä. *Human life* (1819) on paluu mieterunouteen, ja siinä hän pyrki samaan muodon täydellisyyteen kuin runossa *The pleasures of memory*, mutta sisällöllisesti se on monipuolisempi. Rogersin suurin ja kiinnostavin teos on *Italy* (1821–1834), jonka kieli on yksinkertaisempaa, mietteet terävämpiä ja kuvaukset usein hyvin muotoiltuja. Tunnetuin on kohta, joka käsittelee lordi Byronia.

Pertti Nieminen on suomentanut Rogersin runon "Vankina", ja se on hänen kokoelmassaan *Kuu kultainen terälehti* (Otava 2008, ).

## Lähteet

## Aiheesta muualla

* Rogers, Samuel, Encyclopaedia Britannica 1911 (Wikisource) 
*
Korpisara

**Korpisara** (*Carex loliacea*) on sarakasvien (Cyperaceae) heimoon, sarojen (*Carex*) sukuun kuuluva kasvilaji. Se muistuttaa jonkin verran viitasaraa (*Carex tenuifolia*) ja hentosaraa (*Carex disperma*), mutta ne ovat erotettavissa korpisarasta kukinnon ulkonäön perusteella.

Korpisara on mätästävä ja sen varret voivat kasvaa noin 40 cm korkeiksi. Aluksi varret ovat pystyjä, mutta muuttuvat myöhemmiten rennommiksi ja nuokkuviksi. Lehdet ovat vaaleanvihreitä, tasapintaisia ja kapeita. Kukinnon tukilehti on hyvin lyhyt. Korpisara on yhtäläistähkäinen saralaji ja sen kukinto koostuu kolmesta tai neljästä varren päässä sijaitsevasta tähkästä. Kussakin tähkässä on vain vähän kukkia ja tähkät sijaitsevat erillään toisistaan. Tähkissä on viidestä kymmeneen emikukkaa tähkän yläosassa ja muutamia hedekukkia alaosassa. Emikukissa on kaksi luottia. Aluksi tähkät ovat kalvaanvaaleanvihreitä, mutta muuttuvat sittemmin vaaleanruskeiksi. Pullakot ovat soikeita, suuodattomia ja kaksi kertaa tähkäsuomujen pituisia. Pullakoiden sivuilla on selkeästi näkyvät suonet.

Korpisara kasvaa soistuneissa ja sammaleisissa metsissä, lähteiköissä ja puronvarsilla. Suomessa korpisaraa tavataan siellä täällä koko maassa, yleisimmin ehkä Inarin, Utsjoen ja Kuusamon alueilla, mutta myös monilla muilla alueilla.

## Lähteet

## Aiheesta muualla
* Laji.fi: Korpisara (''Carex loliacea'')
* Luopioisten kasvisto: Korpisara (''Carex loliacea'')
* JSTOR Global Plants: ''Carex loliacea'' 
* Integrated Taxonomic Information System (ITIS): ''Carex loliacea'' 
* Global Biodiversity Information Facility (GBIF): ''Carex loliacea'' 
* United States Department of Agriculture (USDA): ''Carex loliacea'' 
* Flora of North America: ''Carex loliacea'' 
* Flora of China: ''Carex loliacea''
Gregory Jarvis

**Gregory Bruce Jarvis** (24. elokuuta 1944 Detroit, Michigan, Yhdysvallat – 28. tammikuuta 1986 Cape Canaveral, Florida, Yhdysvallat) oli yhdysvaltalainen insinööri. Jarvis sai surmansa avaruussukkula Challengerin räjähdyksessä 28. tammikuuta 1986, jossa kuoli kaikkiaan seitsemän ihmistä. Hänen oli määrä toimia lennolla Hughes Aircraftin hyötykuorma-asiantuntijana ja se olisi ollut hänen ensimmäinen avaruuslentonsa.

Asteroidi 3353 Jarvis on nimetty hänen muistokseen. Kuun kraateri on nimetty hänen mukaansa.

## Lähteet
Eini (vuoden 1978 albumi)

**Eini** on samannimisen suomalaislaulajan esikoisalbumi, joka julkaistiin huhtikuussa 1978. Albumin tuotti Pekka Helin ja kappaleiden sovitukset teki Kalervo ”Kassu” Halonen, joka sävelsi myös muutaman kappaleen levylle. Levyn kappaleista suurin osa on käännöskappaleita, mutta mukana on myös viisi uutta kappaletta. Albumin avausraita ”Täysikuu” on hyvin epätyypillinen kappale Einille, koska se on tango 1950-luvulta.

Albumin tunnetuin kappale on singlenäkin syksyllä 1977 julkaistu ”Yes sir, alkaa polttaa”, joka on käännös espanjalaisen Baccara-duon diskokappaleesta ”Yes Sir, I Can Boogie”. Kappale on edelleen Einin tunnetuimpia ja on usean hänen kokoelma-albuminsa avausraita. Single ylsi parhaimmillaan Suomen singlemyyntilistan 11. sijalle ja oli Suomen jukeboxien toisiksi soitetuin single. Toinen levyltä julkaistu single ”Vielä jossakin kohdataan” ei saavuttanut niin suurta suosiota, mutta oli kuitenkin parhaimmillaan singlemyyntilistojen 22. sijalla. Muita tunnettuja kappaleita edellämainittujen lisäksi ovat ”Rakastua voisit aivan pikkuisen” sekä ”Kapteeni Aika”, joka tunnetaan myös Paula Koivuniemen tulkitsemana vuodelta 1978.

Levy aloitti Einin kiivaimman levytyskauden, jota seurasi viisi studioalbumia vuosina 1978–1985 ennen esiintymistaukoa.

Albumi julkaistiin Finnlevy-levymerkillä vinyylilevynä ja C-kasettina eikä sitä ole toistaiseksi julkaistu CD-levynä.

## Taustaa
Keväällä 1977 Toivo Kärki kutsui Pellosta kotoisin olleen 17-vuotiaan Eini Orajärven koe-esiintymiseen Finnlevyn toimistoon. Katri Helenan tulkitsema ”Lintu ja lapsi” vakuutti Kärjen, joka tarjosi hänelle levytyssopimusta. Einin veli oli kuullut ”Yes Sir, I Can Boogie”-kappaleen ollessaan töissä Ruotsissa ja lähetti singlen Einille Suomeen. Kärki ei ollut tykännyt singlestä ja tokaissut, että ”Lapin tyttö ei tällaista laula”.

## Kappaleet
Kaikkien kappaleiden sovitukset tehnyt Kalervo Halonen.
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
### Muusikoita
* Eini – laulu
* Pertti ”Kalle” Fält – taustalaulu (2–5, 8–11)
* Kalervo ”Kassu” Halonen – kapellimestari, kosketinsoittimet ja taustalaulu 
* Pekka Helin – basso ja taustalaulu (1–9, 11, 12)
* Aimo ”Ami” Jaara – taustalaulu (2, 4, 8–10)
* Markku Johansson – torvisoittimet; trumpetti, flyygelitorvi (ainakin soolo: 12) 
* Pentti Lahti – tenori- (soolo: 4), ja alttosaksofonit (soolo: 12)
* Pentti Lasanen – saksofonit (1, 11)
* Kari Lindstedt – sello (1, 3, 5, 7, 11)
* Janne Louhivuori – kitarat 
* Irina Milan – taustalaulu (3, 5, 7, 11)
* Kari Siukonen – rummut ja lyömäsoittimet (3–12)
* Mircea Stan – pasuuna (1, 6, 12, soolo: 1)
* Irma Tapio – taustalaulu (3, 11)
* Nina Tapio – taustalaulu (3)

#### Jousisoittimet
* Heikki Hämäläinen – viulut (1, 3–7, 10–12)
* Kari Lindstedt – sello (1, 3, 5, 7, 11)
* Mauri Pietikäinen – alttoviulu (4, 6, 8–10, 12)
* Staffan Stenström – sello (8, 9)
* Jorma Ylönen – viulut (1, 3–7, 10–12)

### Tuotanto
* Erik Uddström – valokuvat, kansi
* Finnlevy / Pekka Helin – tuottaja
* Finnlevy-studio / Antti Joki – äänitys

## Lähteet

## Aiheesta muualla
* Albumi Suomen äänitetietokannassa (Fono.fi)
Northern Realms

**Northern Realms** on suomalainen kustannusosuuskunta, joka suunnittelee ja kustantaa roolipelejä. Northern Realmsin tavoitteena on kehittää Suomalaista indie-roolipeli-yhteisöä. Tähän tavoitteeseen pyritään kehittämällä ja julkaisemalla omia pelejä sekä auttamalla muita roolipelien suunnitteljoita julkaisemaan pelejä.

## Historia
Kustannusosuuskunta on virallisesti perustettu 2013 Oulussa. Ennen osuuskunnan virallista perustamista Northern Realmsin jäsenet ovat vuonna 2011 julkaisseet ensimmäisen roolipelinsä: Bliaron - Kalthanien perintö. Bliaronin julkaisun myötä myös ajatus kustantamon perustamisesta alkoi muotoutua. Lopulta kun osuuskunta muodostettiin valittiin sen nimeksi Northern Realms, jonka taustalla on ajatus pohjoismaisen pelisuunnittelun edistämisestä.

## Julkaisut
Northern Realms on julkaissut 7 teosta.

## Tulevat julkaisut
Northern Realms on julkistanut useita roolipelihankkeita, jotka ovat suunnitteilla. Seuraava suunniteltu julkaisu on Grim Noir -roolipeli, joka on suunniteltu julkaistavaksi vuonna 2020. Grim Noir on GUMSHOE-sääntöjärjestelmää käyttävä roolipeli, joka keskittyy mysteerien ratkomiseen film noir -hengessä. Grim Noir julkaistaan englanninkielisenä.  Toinen julkistettu julkaisuprojekti on Grim Harvest -niminen roolipeli, mutta sille ei ole arvioitua julkaisupäivämäärää.

## Lähteet

## Aiheesta muualla
* Northern Realmsin kotisivu
* Uoti Huotarin haastattelu Roolipelitiedotuksessa
* Erään pelisuunnittelijan tarina - Osa 6: Northern Realms
Avtozavodskaja-linja

**Avtozavodskaja-linja** () on Nižni Novgorodin metron ensimmäinen linja. Linja avattiin 20. marraskuuta 1985.

Linjan pituus on 14,5 kilometriä ja siinä on yksitoista asemaa.

## Asemat
*Gorkovskaja (Горьковская)
*Moskovskaja (Московская), vaihtoyhteys Sormovskaja-linjalle
*Tškalovskaja (Чкаловская)
*Leninskaja (Ленинская)
*Zaretšnaja (Заречная)
*Dvigatel Revoljutsii (Двигатель Революции)
*Proletarskaja (Пролетарская)
*Avtozavodskaja (Автозаводская)
*Komsomolskaja (Комсомольская)
*Kirovskaja (Кировская)
*Park kultury (Парк культуры)
Sormovskaja-linja

**Sormovskaja-linja** () on Nižni Novgorodin metron toinen linja. Linja avattiin 20. joulukuuta 1993.

Linjan pituus on 7,1 kilometriä ja siinä on viisi asemaa.

## Asemat
*Strelka (Стрелка)
*Moskovskaja (Московская), vaihtoyhteys Avtozavodskaja-linjalle
*Kanavinskaja (Канавинская)
*Burnakovskaja (Бурнаковская)
*Burevestnik (Буревестник)
Kirovskajan metroasema

**Kirovskajan metroasema** tarkoittaa seuraavia asioita:

*Kirovskajan metroasema (Nižni Novgorodin metro), Avtozavodskaja-linjan asema (Nižni Novgorod).
*Kirovskajan metroasema (Samaran metro)‎, 1-linjan asema (Samara).
Avtozavodskajan metroasema

**Avtozavodskajan metroasema** tarkoittaa seuraavia asioita:

*Avtozavodskajan metroasema (Moskovan metro), Zamoskvoretskaja-linjan asema (Moskova).
*Avtozavodskajan metroasema (Nižni Novgorodin metro), Avtozavodskaja-linjan asema (Nižni Novgorod).
CMake

**CMake** on alustariippumaton käännösautomaation työkaluohjelma tietokoneohjelman konfigurointiin lähdekoodista käännettäväksi. CMake ei itse käännä projektia vaan tuottaa tiedostot käännöksen tekemiseen muilla työkaluilla.

## Historia
CMaken kehityksen aikana projekteille oli tavallista sisältää Makefile Unix-tyyppisille alustoille ja Visual Studio -projekti Windowsille. Kahden erilaisen käännösjärjestelmän tukeminen oli työlästä ja yksinkertainen tiedoston lisääminen käännökseen oli kömpelöä.

CMaken kehityksessä haluttiin välttää riippuvaisuuksia lisäkirjastoista ja parsereista.
CMake suunniteltiin riippuvaiseksi ainoastaan C++-kääntäjästä, joka voitiin olettaa olevan tietokoneessa jossa halutaan kääntää C++-koodia. Tuohon aikaan monien skriptikielien kuten TCL kääntäminen ja asentaminen oli hankalaa.

## Käyttökohteet
Työkalua voidaan käyttää useiden projektien käännökseen kuten LLVM ja Qt.
KDE-projekti päätti vuonna 2006 siirtyä vanhenevasta GNU Autotools -järjestelmästä CMakeen.

## Lähteet

## Aiheesta muualla
* CMake Documentation &ndash; viimeisin versio 

## Kirjallisuutta
*  
*
Beyooooond1st

**Beyooooond1st** on japanilaisen Beyooooonds-tyttöryhmän ensimmäinen studioalbumi. Albumi julkaistiin 27. marraskuuta 2019.

## Kappaleet

## Lähteet
Gagarinskajan metroasema

**Gagarinskajan metroasema** tarkoittaa seuraavia asioita:

*Gagarinskajan metroasema (Novosibirskin metro), Leninskaja-linjan asema (Novosibirsk).
*Gagarinskajan metroasema (Samaran metro), 1-linjan asema (Samara).
Calderón

**Calderón** tarkoittaa muun muassa seuraavia:

* Antonio Troyo Calderón (1923–2015), costaricalainen roomalaiskatolinen piispa
* Cristina Calderón (1928–2022), chileläinen henkilö, viimeinen yaghanin kieltä äidinkielenään puhunut ihminen
* Felipe Calderón (s. 1962), kristillisdemokraattinen meksikolainen poliitikko ja maan entinen presidentti
* Jaime Calderón Calderón (s. 1966), meksikolainen roomalaiskatolinen piispa
* José Gabriel Calderón Contreras (1919–2006), kolumbialainen roomalaiskatolinen piispa
* José Calderón (s. 1981), espanjalainen koripalloilija
* Juan Carlos Calderón (1938–2012), espanjalainen laulaja-lauluntekijä ja muusikko
* Miguel Calderón (1950–2025), kuubalainen kilpauransa päättänyt koripalloilija, koripallovalmentaja ja olympiamitalisti
* Pedro Calderón de la Barca (1600–1681) , espanjalainen näytelmäkirjailija
* Rafael Calderón Fournier (s. 1949), costaricalainen poliitikko ja presidentti
* Ramón Calderón Batres (s. 1938), meksikolainen roomalaiskatolinen piispa
* Ramón Calderón (s. 1951), asianajaja ja urheilujohtaja
* Salvador Piñeiro García-Calderón (s. 1949), perulainen roomalaiskatolinen arkkipiispa
* Serapio Calderón (1843–1922), Perun presidentti
* Tatiana Calderón (s. 1993), Romeon (ex-Sauberin) F1-testikuljettajana
* Tego Calderón (s. 1972), puertoricolainen muusikko

## Muuta
* Estadio Vicente Calderón, urheilustadion Madridissa
Release (Pet Shop Boysin albumi)

__NOTOC__
**Release** on Pet Shop Boysin 1. huhtikuuta 2002 julkaisema albumi.

## Kappaleet
#
#
#
#
#
#
#
#
#
#

## Arvostelut
* Desibeli.net: 
* Soundi: 

## Lähteet
Francisco de Rojas Zorrilla

**Francisco de Rojas Zorrilla** (1607 Toledo – 1648) oli espanjalainen näytelmäkirjailija ja hovirunoilija. Hän teki yhteistyötä Luis Vélez de Guevaran ja Antonio Mira de Amescuan kanssa, ja yhteistyön tuloksena syntyi komedia *El pleito que tuvo el diabio con el cura de Madrilejos*. Rojas Zorillan kaksi näytelmäkokoelmaa (1640–1645) osoittavat, että hän on kekseliäs näytelmäkirjailija, joka vie point d’honneurin pitemmälle kuin Calderón. Parhaissa näytelmissään, kuten *García del Castañar* eli *Del Rey abajo ninguno*, Rojas Zorilla kallistuu kohti kultismia, joskin tyyliä leimaa voima, ja hyvin rakennetuissa *Lo que son mujeres* ja *Entre bobos anda el juego* vuoropuhelu leiskuu salamoina. *La traición busca el castigo* on Alain-René Lesagen näytelmän *Le traître puni* lähde, samoin *Donde hay gravios no hay celos, y amo criado* on Paul Scarronin teoksen *Jodelet, ou le maître valet* lähde. Thomas Corneille on hyödyntänyt Rojas Zorillaa paljon. *Obligados y ofendidos, y gorrón de Salamanca* kekseliäine juonitteluineen on kiinnostava aikalaiskuva.

## Teokset <small>(valikoima)</small>
* *El pleito que tuvo el diablo con el cura de Madrilejos*
* *García del Castañar* eli *Del Rey abajo ninguno*
* *Lo que son mujeres*
* *Entre bobos anda el juego*
* *Donde hay gravios no hay celos, y amo criado*
* *La traición busca el castigo*
* *Los bandos de Verona*
* *Obligados y ofendidos, y gorrón de Salamanca*
* *No hay ser padre siendo rey*
* *Nuestra Señora de Atocha*
* *No hay amigo para amiga*
* *Sin honra no hay amistad*
* *Pelegra en los remedios*
* *La esmeralda de amor*
* *La mas hildaga hermosura*
* *Don Pedro Miayo*

## Lähteet

## Aiheesta muualla
J. Rinta-Jouppi

**J. Rinta-Jouppi oy** tai **Jarmo Rinta-Jouppi oy** on suomalainen vaihtoautoja, uusia autoja, matkailuautoja ja asuntovaunuja myyvä autoliikeketju. Jarmo Rinta-Jouppi perusti autokaupan alun perin vuonna 1987 Seinäjoelle. Ketju on sittemmin kasvanut yhdeksi Suomen suurimmista autokauppaketjuista. Sillä on yhteensä 19 toimipistettä viidellätoista eri paikkakunnalla: Espoossa, Helsingissä, Hyvinkäällä, Hämeenlinnassa, Jyväskylässä, Kotkassa, Kuopiossa, Lahdessa, Lappeenrannassa, Oulussa, Porissa, Porvoossa, Raisiossa, Seinäjoella, Tampereella ja Vantaalla.

## Yrityksen koko ja toimiala

J. Rinta-Jouppi oy:n virallinen toimiala on henkilöautojen ja kevyiden moottoriajoneuvojen vähittäiskauppa. Nykyään ketju on erikoistunut käytettyjen ja uusien autojen nopean varaston kiertonopeuden kauppaan sekä niihin liittyvien palveluiden myyntiin. Yrityksessä on yli 250 automyynnin ja huoltotoiminan työntekijää. Vuosimyynti on yli noin 25 000 ajoneuvoa.

## Taloustiedot
J. Rinta-Jouppi oy:n liikevaihto vuonna 2024 oli 411,2 miljoonaa euroa ja henkilöstömäärä 355. 

## Erikoisliikkeet

### Rinta-Jouppi Caravan
Vantaalla ja Seinäjoen Herralankadulla sijaitsevissa Rinta-Jouppi Caravan -liikkeissä myydään uusia ja käytettyjä matkailuajoneuvoja sekä niihin liittyviä lisävarusteita ja tarvikkeita. Caravan-liikkeissä myös huolletaan matkailuajoneuvoja.

### Rinta-Jouppi Bike
Helsingin Ala-Tikkurilan ja Tampereen Lielahden vaihtoautoliikkeen tilojen yhteydessä toimiva käytettyjen moottoripyörien erikoisliike Rinta-Jouppi Bike.

### Rinta-Jouppi Machine
Seinäjoen kupeessa Ilmajoella sijaitsee maansiirtokoneisiin erikoistunut Rinta-Jouppi Machine.

## Autojen merkkiedustukset

J. Rinta-Jouppi oy edustaa henkilöautoissa ja hyötyajoneuvoissa automerkkejä Ford ja Kia. Lisäksi ketjun merkkiedustuksessa ovat seuraavat matkailuajoneuvojen merkit: Adria, Bürstner ja Kabe.

## Kritiikkiä
J. Rinta-Joupin toiminnasta tuli Kilpailu- ja kuluttajavirastolle vuonna 2020 varsin paljon valituksia. Kun otetaan huomioon valitusten määrä suhteessa myytyjen autojen määrään, yritys oli tilastoissa kolmantena Sakan ja Kamuxin jälkeen. Vuoden 2022 ensimmäisellä puoliskolla Kilpailu- ja kuluttajavirastolle tehtyjen valitusten määrä oli 92.

## Lähteet

## Aiheesta muualla
* J. Rinta-Jouppi oy:n verkkosivusto
Knock Knock

**Knock Knock** on vuonna 2015 ensi-iltansa saanut eroottinen jännityselokuva, jonka on käsikirjoittanut, ohjannut ja tuottanut Eli Roth. Sen pääosissa ovat Keanu Reeves, Ana de Armas ja Lorenza Izzo. Elokuva kertoo naimisissa olevasta miehestä, joka päästää kaksi viettelevää nuorta naista kotiinsa suojaan myrskyltä. Se perustuu Anthony Overmanin ja Michael Ronald Rossin käsikirjoittamaan elokuvaan *[[Death Game]]* (1977).

*Knock Knock* sai ensi-iltansa Sundancen elokuvajuhlilla 23. tammikuuta 2015. Teatteriensi-illan se sai 9. lokakuuta 2015 Yhdysvalloissa ja 6. marraskuuta 2015 Suomessa.

## Rooleissa

## Lähteet

## Aiheesta muualla
* 
*
Sattva-Hanna Toiviainen

**Sattva-Hanna Toiviainen** (s. 1970) on suomalainen lavastussuunnittelija, joka on tehnyt lavastuksia muun muassa elokuviin *[[Musta jää (elokuva)|Musta jää]]* (2007), *[[Vuosaari (elokuva)|Vuosaari]]* (2012) ja *[[Tyttö nimeltä Varpu]]* (2016). Toiviainen on ollut ehdolla parhaan lavastuksen Jussi-palkinnon saajaksi seitsemän kertaa.

## Filmografia
* *[[Vares – yksityisetsivä]]* (2004)
* *[[Paha maa]]* (2005)
* *[[Valkoinen kaupunki]]* (2006)
* *[[Saippuaprinssi]]* (2006)
* *[[Riisuttu mies]]* (2006)
* *[[Musta jää (elokuva)|Musta jää]]* (2007)
* *[[Kummeli Alivuokralainen]]* (2008)
* *[[Vuosaari (elokuva)|Vuosaari]]* (2012)
* *[[Kekkonen tulee!]]* (2013)
* *[[Toiset tytöt]]* (2015)
* *[[Love Records – Anna mulle Lovee]]* (2016)
* *[[Tyttö nimeltä Varpu]]* (2016)
* *[[Yösyöttö]]* (2017)
* *[[Ilosia aikoja, Mielensäpahoittaja]]* (2018)
* *[[Baby Jane (elokuva)|Baby Jane]]* (2019)
* *[[Tarhapäivä]]* (2019)
* *[[Viulisti (elokuva)|Viulisti]]* (2019)
* *[[Metsäjätti (elokuva)|Metsäjätti]]* (2020)
* *[[Dual (elokuva)|Dual]]* (2022)
* *[[Neljä pientä aikuista]]* (2023)

## Lähteet

## Aiheesta muualla
* 
*
Rongankatu

**Rongankatu** on noin puoli kilometriä pitkä puistokatu, joka sijaitsee Tampereen keskustassa, Kyttälän pohjoisosassa. Kadun itäpäässä on ratapihan alittava jalankulun ja pyöräilyn tunneli. Lännessä katu rajautuu Koskipuistoon, jonka kohdalla se kaartuu luoteeseen ja yhdistyy Satakunnankatuun. Rongankadun muita poikkikatuja ovat Pellavatehtaankatu, Aleksanterinkatu, Tuomiokirkonkatu, Rautatienkatu ja Postikatu.

Rongankadun kautta kulkee yksi Tampereen tärkeimmistä itä-länsisuuntaisista pyöräilyreiteistä.

## Kadun historia ja nimi
Rongankadun nimi kertoo kadun historiasta: se on rakennettu *Ronganoja*-nimisen, Tammerkoskeen laskeneen luonnonojan päälle. Vaakasuora katuosuus perustuu F. L. Caloniuksen laatimaan ruutuasemakaavaan, joka tuli voimaan vuonna 1886. Kaartuva länsiosa on kaavoitettu vuosikymmeniä myöhemmin; se pohjautuu Lars Sonckin suunnittelemaan jugendtyyliseen kaavaan (1908).

Rongankadusta käytettiin varhaisissa suunnitelmissa nimiä *Puutarhakatu* ja *Puutarhankatu*. Se oli tarkoitettu jatkeeksi kosken länsipuolella sijaitsevalle Puutarhakadulle. *Rongankatu* tuli kadun viralliseksi nimeksi vuonna 1897.

Rongankadulla oli alun perin Hämeenkadun kaltaiset, jalkakäytäviä reunustavat puuistutukset. Ojan päälle tehty kadun pohja ei kuitenkaan kestänyt autoliikenteen kuormitusta, minkä vuoksi koko katu uudistettiin perusteellisesti 1950-luvulla. Tämän remontin yhteydessä eteläisen ja pohjoisen ajoradan väliin tehtiin laaja pysäköintialue, jonka reunoille jalkakäytävien puut siirrettiin. 2020-luvun uudistuksessa ajoratojen välinen pysäköintialue korvattiin pyörätiellä.

## Rongan tornit
Osoitteessa Rongankatu 5–7 sijaitsee vuodelta 1961 peräisin oleva *Rongan tornit* -niminen rakennuskokonaisuus, joka on Arkkitehtitoimisto Vahtera & Heinon suunnittelema. Se koostuu kahdesta 11-kerroksisesta asuinkerrostalosta ja niitä yhdistävästä matalasta liikesiivestä. Rongan tornien ulkoasu on pelkistetty, ja kohde edustaa tyylipuhdasta 1960-luvun arkkitehtuuria. Pirkanmaan maakuntakaavassa tornit on määritelty osaksi Juhannuskylän maakunnallisesti merkittävää rakennettua kulttuuriympäristöä.

## Lähteet
Ecgberht I (Northumbrian kuningas)

**Ecgberht I** (k. 873) oli kronikoitsija Roger Hovedeniläisen mukaan tanskalaisten viikinkien asettama Northumbrian vasallikuningas vuosina 867–872. Northumbrialaiset karkottivat Ecgberhtin vuonna 872, ja hän lähti maanpakoon Mercian kuningas Burgredin luo. Vuonna 878 tanskalaiset valtasivat Northumbrian ja hallitsivat sitä 900-luvun puoliväliin saakka.

## Lähteet
Ágios Díkaios

**Ágios Díkaios** () eli **Aï-Díkaios** (Αϊ-Δίκαιος) on vuori Kreetan saarella Kreikassa. Sen korkeus on  metriä (toisen lähteen mukaan  metriä).

Ágios Díkaios -vuori sijaitsee Kreetan länsipäässä Kíssamoksen kunnassa Chanián alueyksikössä, etelään Éloksen kylästä. Vuori on saanut nimensä siitä, että sen huipulla on ”Pyhälle vanhurskaalle” (*Ágios Díkaios*) eli Jobille (*Díkaios Ióv*) omistettu kappeli. Se on rakennettu vuonna 1870 ja juhlii vuosittain 6. toukokuuta. Huipulle johtaa hiekkatie Éloksesta. Ágios Díkaioksen luoteispuolella sijaitsee Koutroúlis-vuori ja itäpuolella kauempana Apopigádi- ja Tourlí-vuoret sekä Lefká Óri -vuoret.

## Lähteet
Yoshihide Suga

**Yoshihide Suga**  (, [sɯɡa joɕiꜜçide], s. 6. joulukuuta 1948 Yuzawa, Japani) on japanilainen poliitikko, joka valittiin Japanin pääministeriksi 16. syyskuuta 2020. Hän oli toiminut sitä ennen muun muassa kahdeksan vuotta Shinzō Aben hallituksen kabinettipäällikkönä.

## Tausta ja yksityiselämä
Yoshihide Suga syntyi vuonna 1948. Hänen isänsä viljeli mansikoita, ja hänen äitinsä toimi opettajana. Suga ei halunnut jatkaa isänsä ammattia maanviljelijänä, vaan hän lähti kotoa mahdollisimman pian. Hän muutti Tokioon ja työskenteli ensin pahvilaatikkotehtaassa. Suga opiskeli Hosein yliopistossa, ja on kertonut, että se oli yksi halvemmista opiskeluvaihtoehdoista. Valmistuttuaan työskenteli sen jälkeen sähköhuoltoja tehneessä yrityksessä..

Suga kuuluu äärinationalistiseen Nippon Kaigi -järjestöön.

Suga on harrastanut karatea, josta hänellä on musta vyö. Lisäksi hän on kertonut tekevänsä joka aamu 100 vatsalihasliikettä..

## Poliittinen ura
Suga päätyi pian valmistumisensa jälkeen myös politiikkaan, ja hän toimi ennen omaa poliittista uraansa liberaalidemokraattisen puolueen edustajan avustajana. Suga valittiin vuonna 1987 Jokohaman kaupunginvaltuustoon ja vuonna 1996 Japanin parlamenttiin.

Pääministeri Jun’ichirō Koizumi nimitti vuonna 2005 Sugan sisäasioiden ja viestinnän vanhemmaksi apulaisministeriksi ja seuraavana vuonna Koizumin seuraaja Shinzō Abe ministeriksi. Suga toimi ministerinä vuoteen 2007. Hänen suhteensa Abeen oli läheinen, ja kun tästä tuli vuonna 2012 uudestaan pääministeri Suga valittiin hallituksen kabinettipäälliköksi. Suga toimi tehtävässä kahdeksan vuoden ajan, ja hän oli varsin paljon julkisuudessa, koska hän piti kahdesti päivässä mediakatsaukset. Hallinnon kasvoina Suga myös julisti uuden aikakauden alkamisen, kun Naruhitosta tuli keisari vuonna 2019.

### Pääministerinä
Abe ilmoitti 28. elokuuta 2020 jättävänsä pääministerin tehtävät. Sugaa alettiin heti pitää vahvana suosikkina Aben seuraajaksi. Hän ilmoitti ehdokkuudestaan 2. syyskuuta, jolloin liberaalidemokraattisen puoleen johtohahmot olivat jo lupautuneet tukemaan häntä. Suga valittiin pääministeriksi 16. syyskuuta. Suga ei asetu ehdokkaaksi syyskuussa 2021 puolueen puheenjohtajaksi ja luopuu siten pääministerin tehtävästä.

## Lähteet

## Aiheesta muualla
Antonio Mira de Amescua

**Antonio Mira de Amescua** (17. tammikuuta 1577 Guadix, Granada – 8. syyskuuta 1644 Guadix, Granada) oli espanjalainen runoilija.

Mira de Amescua on epävarman tiedon mukaan ollut teologian tohtori ja toiminut pappina Filip IV:n palveluksessa. Aikalaiset arvostivat häntä suuresti lyyrisen lennon ja dramaattisen voiman sekä kekseliäisyyden vuoksi. Monet hänen näytelmänsä ovat tarjonneet aineistoa muun muassa Calderónille, Agustín Moretolle, Corneillelle.

Mira de Amescua käytti useita lyriikan muotoja. Osa niistä on José Alfayn kokoelmassa *Poesías varias* (1654) ja suuri runo *Acteón y Diana*, on Böhl de Faberin kokoelman *Florista de rimas antiguas castellanas* kolmannessa osassa. Hänen teoksiaan on Manuel Rivadeneiran teoksen *Biblioteca de autores españoles* osissa 14, 20, 45 ja 62. Elämäkerta ja teosluettelo on Alberton luettelossa "Catálogo bibliografico y biografico". Mira de Amescuan nimi sisältyy Espanjan akatemian luetteloon *Catálogo de autoridades de la lengua*.

## Teokset <small>(valikoima)</small>
* *Judía de Toledo*
* *Esclavo del demonio*
* *Rueda de la Fortuna*
* *En esta vida*
* *Todo es verdad y todo es mentira*
* *Galán valiente y discreto*
* *No hay dicha sin desdicha hasta la muerte*
* *Obligar contra su sangre*
* *La Fénix de Salamanca*  
* *El pleito del diablo con el cura de Madridejos*, komedia, yhteistyössä Luis Vélez de Guevaran ja Francisco de Rojas Zorrillan kanssa

## Lähteet

## Aiheesta muualla
Ágios Ilías (Arkadia)

**Ágios Ilías** (), antiikin **Mainalos** (, myös , ; ), on vuori Peloponnesoksen niemimaalla Kreikassa. Sen korkeus on noin  metriä.

Ágios Ilías -vuori sijaitsee Arkadian alueyksikössä linnuntietä noin 11 kilometriä itään Megalópolin kaupungista. Sen nykyinen nimi ”Pyhä Elias” viittaa vuoren huipulla olevaan profeetta Elialle omistettuun kappeliin. Vuoren pohjoisrinteessä on toinen kappeli.

## Historia

Antiikin Mainalos-vuori sai nimensä Arkadian kuningas Lykaonin pojasta Mainaloksesta kreikkalaisessa mytologiassa. Vuorta pidettiin kaikkien arkadialaisten kantaisän Arkaksen hautapaikkana.

Antiikin aikana Mainaloksen huipulla oli temppeli, jonka rauniot ovat nykyisen kirkon vieressä. Se mainitaan usein Athene Soteiran ja Poseidonin temppeliksi, jonka Pausanias sanoo nähneensä. Toisaalta kyseinen temppeli on sijoitettu myös Víglan (antiikin Boreion?) huipulle idemmäksi. Mainalos oli myös Panin kultin keskus, ja siksi tämä tunnettiin myös nimellä ”Mainaloksen jumala”. Vuorta pidettiin myös Artemiille mieluisana metsästyspaikkana.

Antiikin aikana vuori muodosti Mantineian ja Tegean alueiden länsirajan. Sen ympärillä ollut Arkadian alue tunnettiin nimellä Mainalia. Vuoren pohjoispuolella sijaitsi Artemis Lykoatiksen pyhäkkö ja oletettavasti koillisrinteessä stadion ja hippodromi, joita käytettiin Mainaloksen kisoissa. Niitä järjestettiin oletettavasti Arkaksen kunniaksi. Vuoren pohjoispuolella sijaitsi Lykaian eli Lykoan kaupunki, kaakkoispuolella Asea ja länsipuolella Peraitheis. Jossakin vuoren lähellä sijaitsi Mainaloksen kaupunki.

Roomalaiset kirjailijat käyttivät Mainaloksen nimeä synonyyminä koko Arkadialla, ja nimestä johdettuja adjektiiveja *Maenalius* ja *Maenalis* synonyyminä arkadialaisille. Samalla tavalla selittyvät runoilijoiden ilmaukset *Maenalii versus* (paimenlaulut), *Maenalis ora* (Arkadia), *Maenalis nympha* (”Mainaloksen nymfi”, Carmenta) sekä *Maenalis Ursa* ja *Maenalia Arctos* (”Mainaloksen karhu”, Ursa major).

Nykyisin Mainaloksen nimi on yhdistetty virheellisesti Arkadian korkeimpaan vuoreen Maínalo-vuoreen, joka sijaitsee kuitenkin 25 kilometriä pohjoisempana. Virheellisen nimeämisen alkuperänä ovat varhaiset eurooppalaiset matkailijat, jotka pyrkivät tunnistamaan antiikin paikkoja.

## Lähteet
Drapanokefála

**Drapanokefála** () on vuori Drápanoksen niemellä Kreetan saarella Kreikassa. Sen korkeus on 527 metriä.

Drapanokefála-vuori sijaitsee Apokóronaksen kunnassa Chanián alueyksikössä. Sen pohjoispuolella sijaitsee Kókkino Chorión kylä, länsipuolella Kámpian kylä ja eteläpuolella Drápanoksen kylä.

## Lähteet
Ágios Ilías

**Ágios Ilías** (, ”Pyhä Elia”) voi viitata seuraaviin paikkoihin:

* Ágios Ilías, kylä Zacháron kunnassa Eliin alueyksikössä Länsi-Kreikan alueella
* Ágios Ilías, kylä Famagustan alueella Kyproksella
* Ágios Ilías, vuori Arkadiassa Kreikassa

## Katso myös

* Profítis Ilías, useita paikkoja
Apopigádi

**Apopigádi** () on vuori Kreetan saarella Kreikassa. Sen korkeus on  metriä (toisen lähteen mukaan  metriä).

Apopigádi-vuori sijaitsee Kreetan länsiosassa Chanián alueyksikössä Lefká Óri -vuorten länsipuolella, linnuntietä noin 27 kilometriä lounaaseen Chaniásta. Se on Plataniáksen kunnan ja Kántanos-Sélinon kunnan rajalla. Apopigádin ja Lefká Órin välissä sijaitsee Agía Eirínin rotko. Vuoren korkeimman huipun nimi on *Ágios Zínas* (Άγιος Ζήνας), mitä nimeä käytetään joskus myös koko vuoresta.

## Lähteet